நவம்பர் 5

## நிகழ்வுகள்
*1138 &ndash; லீ ஆன் தோங் வியட்நாமின் பேரரசராக அவரது இரண்டாவது அகவையில் முடிசூடப்பட்டார். இவர் 37 ஆண்டுகள் ஆட்சியில் இருந்தார்.
*1530 &ndash; நெதர்லாந்தில் நிகழ்ந்த பெரும் வெள்ளம் றெய்மேர்ஸ்வால் என்ற நகரத்தை அழித்தது.
*1556 &ndash; இரண்டாம் பானிபட் போர்: முகலாயப் பேரரசுப் படை இந்தியாவின் சூர் பேரரசின் தளபதி ஏமு என்பவனின் படைகளை பானிபட் என்ற இடத்தில் இடம்பெற்ற சமரில் தோற்கடித்தது.
*1605 &ndash; வெடிமருந்து சதித்திட்டம்: இங்கிலாந்து நாடாளுமன்றத்தைத் தகர்க்க எடுக்கப்பட்ட முயற்சி முறியடிக்கப்பட்டது. கை பாக்சு கைது செய்யப்பட்டான்.
*1688 &ndash; இடச்சுக் கடற்படைக் கப்பல்களுடன் இங்கிலாந்தின் மூன்றாம் வில்லியம் பிரிசுகாம் நகரை வந்தடைந்தான்.
*1757 &ndash; ஏழாண்டுப் போர்: புருசியப் பேரரசர் பிரெடெரிக் பிரான்சு மற்றும் புனித உரோமைப் பேரரசு ஆகியவற்றின் கூட்டுப் படையை ரொசுபாக் என்ற இடத்தில் தோற்கடித்தார்.
*1795 &ndash; இலங்கையின் வடமேற்கே கற்பிட்டி நகரை சேர் ஜோன் பௌசர் தலைமையிலான பிரித்தானியப் படையினர் ஒல்லாந்தரிடம் இருந்து கைப்பற்றினர்.
*1814 &ndash; இலங்கையின் வடக்கு மற்றும் வட-மேற்குப் பகுதிகளில் இடம்பெற்ற பெரும் சுழற்காற்று யாழ்ப்பாணம், விடத்தல் தீவு, மற்றும் மன்னார் ஆகிய இடங்களில் பெரும் அழிவை ஏற்படுத்தின.
*1831 &ndash; ஐக்கிய அமெரிக்காவில் அடிமைக் கிளர்ச்சியில் ஈடுபட்ட நாட் டர்னர் வர்ஜீனியாவில் குற்றவாளியாகக் காணப்பட்டு தூக்குத் தண்டனை அறிவிக்கப்பட்டது.
*1862 &ndash; அமெரிக்கா, மினசோட்டாவில் 303 டகோட்டா பழங்குடியினர் வெள்ளையினத்தவரை கொலை கெய்த குற்றத்துக்காக குற்றவாளிகளாகக் காணப்பட்டு தூக்குத் தண்டனை விதிக்கப்பட்டது. இவர்களில் 38 பேர் தூக்கிலிடப்பட்டனர்..
*1872 &ndash; அமெரிக்காவில் பெண்களுக்கான வாக்குரிமைக்காகப் போராடிய சூசன் பிரவுன் அந்தோனி முதல் தடவையாக வாக்களித்தார். இதனால் இவருக்கு $100 தண்டம் அறவிடப்பட்டது.
*1895 &ndash; தானுந்துக்கான முதலாவது அமெரிக்கக் காப்புரிமத்தை ஜார்ஜ் செல்டன் பெற்றார்.
*1898 &ndash; பிலிப்பீன்சு, நெக்ரோசு தீவில் எசுப்பானிய ஆட்சிக்கு எதிராக மக்கள் கிளர்ச்சியில் ஈடுபட்டு, நெக்ரோசு குடியரசை நிறுவினர்.
*1911 &ndash; செப்டம்பர் 29 இல் உதுமானியப் பேரரசுக்கு எதிராகப் போரை அறிவித்த இத்தாலி திரிப்பொலி மற்றும் சிரெனாய்க்கா ஆகியவற்றைத் தன்னுடன் இணைத்துக் கொண்டது.
*1912 &ndash; ஊட்ரோ வில்சன் அமெரிக்காவின் 28-வது அரசுத்தலைவராகத் தேர்ந்தெடுக்கப்பட்டார்.
*1914 &ndash; முதலாம் உலகப் போர்: பிரான்சும் பிரித்தானியப் பேரரசும் உதுமானியப் பேரரசு ம் ஈது போர் தொடுத்தன.
*1916 &ndash; போலந்து இராச்சியம் செருமனி, மற்றும் ஆத்திரியா-அங்கேரி பேரரசர்களினால் அறிவிக்கப்பட்டது.
*1916 &ndash; வாசிங்டன், எவெரெட் என்ற இடத்தில் தொழிலாளர்களுக்கும் காவல்துறையினருக்கும் இடையே மோதல் இடம்பெற்றதில் ஐந்துக்கும் மேற்பட்ட தொழிலாளர்கள் கொல்லப்பட்டனர்.
*1917 &ndash; விளாதிமிர் லெனின் அக்டோபர் புரட்சிக்கு அழைப்பு விடுத்தார்.
*1917 &ndash; அக்டோபர் புரட்சி: எசுத்தோனியாவில் கம்யூனிசத் தலைவர் ஜான் ஆன்வெல்ட் புரட்சியாளர்களுக்குத் தலைமை வகித்துச் சென்று அரசைக் கைப்பற்றினார். (பழைய நாட்காட்டியில் அக்டோபர் 27).
*1925 &ndash; சிட்னி ரெய்லி என்ற இரகசிய உளவாளி சோவியத் ஒன்றியத்தில் இரகசியக் காவல்துறையினரால் சுட்டுக் கொல்லப்பட்டார்.
*1940 &ndash; இரண்டாம் உலகப் போர்: பிரித்தானிய சைராணுவ சரக்குக் கப்பல் *யார்விசு பே* செருமனியின் போர்க்கப்பலால் தாக்கப்பட்டு மூழகடிக்கப்பட்டது.
*1940 &ndash; பிராங்க்ளின் ரூசவெல்ட் மூன்றாவது தடவையாக அமெரிக்காவின் அரசுத்தலைவராகத் தேர்ந்தெடுக்கப்பட்டார். மூன்று முறை தேர்ந்டுக்கப்பட்ட ஒரேயொரு அரசுத்தலைவர் இவரேயாவார்.
*1943 &ndash; இரண்டாம் உலகப் போர்: வத்திக்கான் மீது தாக்குதல் தொடங்கியது.
*1945 &ndash; சுபாசு சந்திர போசின் இந்திய தேசிய ராணுவத்தினர் மீதான வழக்கு விசாரணை தில்லி செங்கோட்டையில் ஆரம்பமானது.
*1965 &ndash; ரொடீசியாவில் அவசரகாலச் சட்டம் நடைமுறைக்கு வந்தது.
*1970 &ndash; வியட்நாம் போர்: வியட்நாமில் அமெரிக்கப் படையினரின் ஒரு வார உயிரிழப்புகள் (24) கடந்த ஐந்து ஆண்டுகளில் மிகக் குறைவானது என வியட்நாம் இராணுவ உதவிக் கட்டளையகம் அறிவித்தது.
*1971 &ndash; இன்டெல் நிறுவனம் உலகின் முதல் நுண்செயலியான 4004 இனை வெளியிட்டது.
*1995 &ndash; கனடா பிரதமர் சான் சிரேட்டியன் மீது கொலை முயற்சி இடம்பெற்றது.
*1996 &ndash; பாக்கித்தான் சனாதிபதி பாரூக் லெகாரி பிரதமர் பெனாசீர் பூட்டோ தலைமையிலான அரசைக் கலைத்தார்.
*1999 &ndash; இலங்கைப் படைகளுக்கெதிராக விடுதலைப் புலிகள் தொடுத்த ஓயாத அலைகள் மூன்று நடவடிக்கையின் முதலாவது கட்டம் ஏ-9 நெடுஞ்சாலையின் தெற்குப்புறமாக விளக்குவைத்த குளம் என்ற பகுதி கைப்பற்றப்பட்டதுடன் முடிவுக்கு வந்தது.
*2006 &ndash; 148 சியா முசுலிம்களை 1982-இல் கொன்றதாக தொடரப்பட்ட வழக்கில் இடைக்கால ஈராக் அரசின் சிறப்பு நீதிமன்றம் முன்னாள் அரசுத்தலைவர் சதாம் உசேனுக்கு மரண தண்டனை வழங்கித் தீர்ப்பளித்தது.
*2007 &ndash; ஆண்ட்ராய்டு செல்பேசி இயங்குதளம் வெளியிடப்பட்டது.
*2009 &ndash; டெக்சசு மாநிலத்தில் அமெரிக்க இராணுவ மேஜர் நைடல் மாலிக் அசனின் துப்பாக்கிச் சூட்டில் 13 பேர் கொல்லப்பட்டனர், 32 காயமடைந்தனர்.
*2013 &ndash; இந்தியா செவ்வாய் சுற்றுகலன் திட்டத்தைத் தொடங்கியது.
*2017 &ndash; அமெரிக்காவின் டெக்சசு மாநிலத்தில் கிறித்தவக் கோவில் ஒன்றில் மேற்கொள்ளப்பட்ட துப்பாக்க்சி சூட்டில் 26 கொல்லப்பட்டு, மேலும் 20 பேர் காயமடைந்தனர்.

## பிறப்புகள்

*1790 &ndash; இரேனியசு ஐயர், செருமானிய கிறித்தவ மதப் பரப்புனர், தமிழறிஞர் (இ. 1838)
*1870 &ndash; சித்தரஞ்சன் தாஸ், இந்திய அரசியல்வாதி (இ. 1925)
*1885 &ndash; வில்லியம் ஜேம்ஸ் டியூரண்ட், அமெரிக்க வரலாற்றாளர், மெய்யியலாளர் (இ. 1981)
*1888 &ndash; கா. சு. பிள்ளை, தமிழகத் தமிழறிஞர் (இ. 1945)
*1892 &ndash; ஜே. பி. எஸ். ஹால்டேன், ஆங்கிலேய-இந்திய உயிரியலாளர் (இ. 1964)
*1906 &ndash; பிரெட் இலாரன்சு விப்பிள், அமெரிக்க வானியலாளர் (இ. 2004)
*1913 &ndash; விவியன் லீ, இந்திய-பிரித்தானிய நடிகை (இ. 1967)
*1916 &ndash; கனக செந்திநாதன், ஈழத்து எழுத்தாளர், தமிழறிஞர் (இ. 1977)
*1918 &ndash; க. வேந்தனார், ஈழத்துத் தமிழறிஞர், புலவர் (இ. 1966)
*1927 &ndash; கிர்ரோடுகு அகேய்கே, சப்பானிய புள்ளிவிபரவியலாளர் (இ. 2009)
*1930 &ndash; அர்ஜுன் சிங், இந்திய அரசியல்வாதி (இ. 2011)
*1930 &ndash; சுந்தா சுந்தரலிங்கம், இலங்கை வானொலி, பிபிசி தமிழோசை அறிவிப்பாளர் (இ. 2001)
*1930 &ndash; பூ. பழனியப்பன், இந்திய மகப்பேறு மருத்துவர்
*1948 &ndash; பாப் பார், அமெரிக்க அரசியல்வாதி
*1952 &ndash; வந்தனா சிவா, இந்திய மெய்யியலாளர், எழுத்தாளர்
*1955 &ndash; கரண் தபார், இந்திய ஊடகவியலாளர்
*1959 &ndash; பிரையன் ஆடம்ஸ், கனடியப் பாடகர், நடிகர்
*1965 &ndash; பாம்கே ஜான்சென், டச்சு நடிகை
*1968 &ndash; வர்ண ராமேஸ்வரன், ஈழத்துக் கருநாடக இசைப் பாடகர், மிருதங்கக் கலைஞர் (இ. 2021)
*1987 &ndash; கெவின் கோனாஸ், கனடிய பாடகர் மற்றும் நடிகர். (ஜோனாஸ் சகோதரர்கள்)
*1988 &ndash; விராட் கோலி, இந்தியத் துடுப்பாளர்

## இறப்புகள்
*1526 &ndash; டெல் ஃபெர்ரோ, இத்தாலியக் கணிதவியலாளர் (பி. 1465)
*1860 &ndash; சைமன் காசிச்செட்டி, இலங்கை தமிழறிஞர், அகராதியியலாளர், அரசியல்வாதி (பி. 1807)
*1879 &ndash; ஜேம்ஸ் கிளார்க் மக்ஸ்வெல், இசுக்கொட்டிய-ஆங்கிலேய இயற்பியலாளர் (பி. 1831)
*1944 &ndash; அலெக்சிஸ் காரெல், நோபல் பரிசு பெற்ற பிரான்சிய மருத்துவர் (பி. 1873)
*1992 &ndash; அர்பத் எலோ, அமெரிக்க இயற்பியலாளர், சதுரங்க ஆட்ட வீரர் (பி. 1903)
*1992 &ndash; ஜான் ஊர்த், இடச்சு வானியலாளர் (பி. 1900)
*2002 &ndash; கு. ப. சேது அம்மாள், தமிழக எழுத்தாளர் (பி. 1908)
*2008 &ndash; மைக்கேல் கிரைட்டன், அமெரிக்க மருத்துவர் (பி. 1942)
*2011 &ndash; பூபேன் அசாரிகா, இந்தியப் பாடகர், இயக்குநர் (பி. 1926)

## சிறப்பு நாள்
*கை பாக்சு இரவு (ஐக்கிய இராச்சியம், நியூசிலாந்து, நியூஃபவுன்லாந்து மற்றும் லாப்ரடோர், கனடா)
*உலக சுனாமி விழிப்புணர்வு நாள்

## மேற்கோள்கள்

## வெளி இணைப்புகள்

* 
* 
* நியூயார்க் டைம்சு: இன்றைய நாளில்

பகுப்பு:நவம்பர்
பகுப்பு:ஆண்டின் நாட்கள்